EkBass/fiwiki-20250220-pages-articles huggingface dataset:
Juhannuskonferenssi

Juhannuskonferenssi on Suomen helluntaiseurakuntien järjestämä jokavuotinen kesäjuhla, jossa käy vuosittain 20 000–30 000 kävijäähttp://www.ksml.fi/uutiset/keski-suomi/juhannuskonferenssi- kerasi-30-000-henkea-ja-tyollisti-1700-talkoolaista-keuruulla/2072491 juhannusviikon keskiviikon ja sunnuntain välisenä aikana. Juhannuskonferenssi on vuoden suurimpia ja vanhimpia kristillisiä tapahtumia Suomessa, ja sitä on järjestetty vuodesta 1945 lähtien. Tapahtumaa on vietetty vuodesta 1993 Keuruulla, Iso Kirja -raamattuopistoalueella ja sitä ennen useilla muilla paikkakunnilla. Juhannuskonferenssi tunnetaan varsinkin nuorten keskuudessa myös Konffana. Konferenssissa esiintyy vuosittain lukuisia gospelin huippuartisteja. Keväällä 2020 ilmoitettiin, että koronaviruspandemian vuoksi Juhannuskonferenssia ei järjestetä vuonna 2020 juhannuksen aikaan, vaan se siirretään alustavasti elokuuhun viikolle 32. Myöhemmin tapahtuma muuttui internetissä järjestetyksi Nettikonffaksi, joka oli myös perinteistä tapahtumaa lyhyempi. == Kuvia == Kuva:Konffa asuntovaunuja.jpg|Juhannuskonferenssialueen leirintäalueen asuntovaunuja. Kuva:Juhannuskonferenssi.jpg|Juhannuskonferenssissa on erillinen alue ja ohjelmaa lapsille. Kuva:Konffa_iso_pata.jpg|Vuonna 2006 käyttöön vihityn Iso Pata -ruokalan sisätiloja. Kuva:Konffa iso pata outside.jpg|Iso Pata -ruokala ulkopuolelta. Kuva:Konffa_vartiotorni.jpg|Juhannuskonferenssialueen Vartiotornina tunnettu jyhkeä WC. == Lähteet == == Aiheesta muualla == *Juhannuskonferenssin kotisivut Luokka:Helluntaiherätys Suomessa Luokka:Kristilliset tapahtumat Suomessa konferenssi Luokka:Keuruu
Kinetokori

Kinetokori on useasta proteiinista koostuva kaksikerroksinen proteiinikompleksi, joka rakentuu sentromeerin päälle, ja johon tumasukkulan mikrotubulukset kiinnittyvät. Kinetokori koostuu sisemmästä ja ulommasta proteiinikerroksesta, ja niitä rakentuu kaksi kutakin kromosomia kohti, sentromeerin molemmille puolille. Kinetokorin toinen päätehtävä on mitoosin oikeaoppisen kulun varmistamisessa. Se sisältää proteiineja, jotka liittyvät tumasukkulan oikean rakentumisen varmistamiseen (kts. mitoosi). Jo yksinkertaiset kinetokorit koostuvat jopa 45 eri proteiinista, joista moni on konservoitunut eukaryoottien välillä. Kinetokorin muut proteiinit pitävät huolen, että se pysyy yhteydessä mikrotubuluksiin. Ne myös organisoivat mikrotubulusten polymerisaatiota sekä depolymerisaatiota, jotka johtavat kromosomin liikkeeseen. Kinetokori sisältää myös moottoriproteiineja, jotka pystyvät liikkumaan mikrotubuluksilla (dyneiinejä sekä kinesiinejä). Luokka:Solubiologia
Lohko B jalkapallon maailmanmestaruuskilpailuissa 1994

Vuoden 1994 jalkapallon MM-kisojen alkulohkossa B pelasivat Brasilia, Kamerun, Ruotsi ja Venäjä. Venäjän Oleg Salenko teki yhden pelaajan maaliennätyksen jalkapallon MM-kisoissa ottelussa Kamerunia vastaan, viisi maalia. Luokka:Jalkapallon maailmanmestaruuskilpailut 1994
Jillian Edelstein

Jillian Edelstein (s. 1957) on Lontoossa asuva eteläafrikkalainen valokuvaaja. Hänen kuvaamiaan muotokuvia on julkaistu muun muassa The Sunday Times Magazinessä, The New York Times Magazinessä, Vanity Fairissa, Timessa ja The New Yorkerissa. Vuonna 1997 hän sai Visa pour l'Imagen myöntämän Visa d'Or -palkinnon Etelä-Afrikan totuuskomission työskentelyn raportoinnista. Vuonna 2001 julkaistu kirja Truth and Lies: Stories from the Truth and Reconciliation Commission in South Africa esittelee tämän työn tuloksia. Luokka:Eteläafrikkalaiset valokuvaajat Luokka:Vuonna 1957 syntyneet Luokka:Elävät henkilöt
Brahim Lahlafi

Brahim Lahlafi (s. 15. huhtikuuta 1968) on ranskalainen kestävyysjuoksija, joka edusti aktiiviurallaan Marokkoa. Lahlafin ensiesiintyminen kansainvälisissä kilpailuissa oli 1987 maastojuoksun MM-kisoissa, joissa hän sijoittui nuorten sarjassa viidenneksikymmenenneksineljänneksi. Vuonna 1994 hän sijoittui IAAF:n GP-finaalin viidenneksi 5 000 metrin juoksussa ja voitti 11. syyskuuta 1994 yleisurheilun maailmancupin Lontoossa. Seuraavana vuonna Lahlafi oli maastojuoksun MM-kisoissa pitkällä matkalla viides sekä Göteborgin MM-kisojen 5 000 metrillä myös viides. Lahlafi juoksi Atlantan olympialaisissa 5 000 metrin loppukilpailun kahdeksanneksi. 1998 hän oli GP-finaalin kuudes 3 000 metrin juoksussa ja Afrikan mestaruuskilpailujen toinen samalla matkalla. Seuraavana vuonna Sevillan MM-kisoissa hän jäi niukasti mitaleilta sijoittumalla 5 000 metrillä neljänneksi ajalla 12.59,09. Lahlafi saavutti vihdoin ensimmäisen ja ainoaksi jääneen arvokisamitalinsa Sydneyn olympialaisissa 2000, jossa hän voitti olympiapronssia 5 000 metrin kilpailussa. Myöhemmin samana vuonna hän sijoittui kuudenneksi GP-finaalissa. Lahlafi sai Ranskan kansalaisuuden 6. huhtikuuta 2002. ==Ennätykset== * 1 500 metrin juoksu: 3.42,2 (1996) * 3 000 metrin juoksu: 7.28,96 (1999) * Kaksi mailia: 8.16,11 (1994) * 5 000 metrin juoksu: 12.49,28 (2000) * 10 000 metrin juoksu: 27.43,05 (1995) * 15 kilometrin maantiejuoksu: 42.39 (1997) * 10 mailin maantiejuoksu: 45.25 (1998) * 20 kilometrin maantiejuoksu: 59.17 (2007) * Puolimaraton: 1.01.00 (2007) * Maraton: 2.15.09 (2007) ==Lähteet== * Luokka:Marokkolaiset kestävyysjuoksijat Luokka:Marokkolaiset maastojuoksijat Luokka:Marokkolaiset olympiamitalistit Luokka:Ranskalaiset kestävyysjuoksijat Luokka:Vuonna 1968 syntyneet Luokka:Elävät henkilöt
Walter Centeno

Walter Centeno Corea (s. 6. lokakuuta 1974, San José) on costaricalainen jalkapalloilija. Keskikentällä pelannut Centeno edusti pääosan urastaan kotimaansa Deportivo Saprissaa mutta pelasi myös yhden kauden Kreikassa. Centeno aloitti ammattilaisuransa vuonna 1995 Asociación Deportiva Belénissä, josta siirtyi Saprissaan. Kauden 2002–2003 hän pelasi Kreikassa AEK Ateenassa. Siellä Centenolle kertyi 14 ottelua, joissa hän teki yhden maalin. Seuraavalla kaudella hän palasi Saprissaan, jossa hän oli voittamassa liigaa kaudella 2003–2004. Tällöin Costa Rican urheilumedia valitsi Centenon vuoden pelaajaksi. Kaikkiaan hänellä on Saprissassa voitettuna kahdeksan Costa Rican mestaruutta. Centeno debytoi Costa Rican maajoukkueessa 27. syyskuuta 1995 Jamaikaa vastaan. Hän on pelannut Copa Américassa vuosina 1997 ja 2004 sekä MM-kisoissa 2002 ja 2006. Hän on pelannut 114 maaottelua, joissa on tehnyt 23 maalia. == Seurat == * 1995-1996 Belén * 1996-2002 Saprissa * 2002-2003 AEK Ateena * 2003-2012 Saprissa * 2013 Bayamón == Lähteet == Luokka:Costaricalaiset jalkapalloilijat Luokka:Vuonna 1974 syntyneet Luokka:Elävät henkilöt
Sigmafaktori

Sigmafaktori eli sigmatekijä on esitumallisten DNA:n transkriptioon liittyvä tekijä. Sigmafaktoreita on monta erilaista, ja niistä jokainen kasvattaa RNA polymeraasin spesifisyyttä tietyn geenin promoottorille, kun faktori on sitoutunut RNA polymeraasi -entsyymiin. Entsyymistä käytetään tällöin yleisnimitystä holoentsyymi. Kun \sigma-faktoria ei ole kiinnittynyt RNA polymeraasiin, se voi sitoutua mihin tahansa DNA-templaatilla. \sigma- faktorilla se kiinnittyy erityisesti faktorin saneleman geenin promootteriin ja transkriptio alkaa. \sigma-faktoreiden käyttö mahdollistaa esitumallisen (kuten bakteerin) adaptaation ympäristöllisiin muutoksiin. N. 90% bakteriaalisesta DNA:sta liittyy näihin muutoksiin vastaamiseen. Erilaisten \sigma-faktoreiden kirjo mahdollistaa näiden geenien reguloidun ekspression. Näiden geenien koodaamat proteiinit toteuttavat itse vastauksen ärsykkeisiin. Bakteeri Escherichia coli käyttää seitsemää \sigma-faktoria: *σ70 (RpoD) - yleinen sigmafaktori, liittyy kasvavien solujen tarvitsemien geenien ekspressioon. *σ38 (RpoS) - ravinnon puutteeseen liittyvä sigmafaktori *σ28 (RpoF) - siiman (kts. bakteerimoottori) toimintaan liittyvä sigmafaktori *σ32 (RpoH) - ulkoiseen lämpöshokkiin liittyvä sigmafaktori *σ24 (RpoE) - ulkoiseen voimaan liittyvä sigmafaktori *σ54 (RpoN) - typen puutteeseen liittyvä sigmafaktori *σ19 (FecI) - Fe(III) sitraattiin liittyvä sigmafaktori Luokka:Molekyyligenetiikka Luokka:Solubiologia
Leonardo González

Leonardo González Arce (s. 21. marraskuuta 1980, San José) on costaricalainen jalkapalloilija. Puolustajana pelaava González on vuodesta 2000 edustanut kotimaansa Club Sport Heredianoa. González pelasi ensimmäisen maaottelunsa 20. marraskuuta 2002 Ecuadoria vastaan. Hän on ollut Costa Rican joukkueessa 2003 CONCACAF Gold Cupissa, 2004 Copa Américassa, 2005 Copa Centroamericanassa ja vuoden 2006 MM-kisoissa, jossa hän pelasi kaikissa Costa Rican kolmessa ottelussa. Leonardo González on pelannut 39 maaottelua (tilanne 20. kesäkuuta 2006). http://fifaworldcup.yahoo.com/06/en/w/player/200738_GONZALEZ_Leonardo.html == Lähteet == Luokka:Costaricalaiset jalkapalloilijat Luokka:Vuonna 1980 syntyneet Luokka:Elävät henkilöt
DVD-RAM

DVD-RAM on optinen levyformaatti, joka on PD-formaatin kehittyneempi versio. DVD-RAMin esitteli ensimmäistä kertaa DVD Forum vuonna 1996. DVD-RAM ei tarvitse erillistä poltto-ohjelmaa. Se toimii kuin kiintolevy tai levyke. Yksipuolisen DVD-RAM 1.0 -levyn kapasiteetti on 2,58 gigatavua, kaksipuolisen DVD-RAM 1.0 -levyn 5,16 gigatavua, yksipuolisen DVD-RAM 2.0 -levyn 4,7 gigatavua ja kaksipuolisen DVD-RAM 2.0 -levyn 9,4 gigatavua. Tuplakerros-DVD- RAM-levyjä ei ainakaan toistaiseksi ole olemassa. On arvioitu että DVD-RAM levyä voi kirjoittaa 100 000 kertaa, mikä on enemmän kuin DVD-RW ja DVD+RW -levyjen arvioitu 1000–10 000 kirjoituskertaa. DVD-RAM levyt myytiin alun perin vain koteloissa. Nykyään DVD-soittimet toimivat myös ilman koteloa – jotkut soittimet eivät enää edes tue koteloituja levyjä. Koteloitu levy on noin 50 % kalliimpi valmistaa kuin koteloimaton. == Edut ja haitat == pienoiskuva|DVD-RAM-levyjä. ===Edut=== * Pitkä käyttöikä. Mikäli levy säilyy ehjänä, tieto säilyy arviolta vähintään kolmekymmentä vuotta. Tämän ansiosta DVD-RAM soveltuu todisteiden tallennukseen. * Voidaan kirjoittaa jopa 100 000 kertaa. Käytännössä tämä saattaa kuitenkin jäädä asemasta riippuen vain kolmeensataan kertaan. * Luotettava tallennus. Kirjoituksen tarkistus tehdään rautatasolla, joten ohjelmallista tallennusta ei tarvita. * Viallisten sektoreiden tunnistus vähentää tietojen häviämisen vaaraa. * Soveltuu arkistointiin. * Poltto-ohjelmaa ei välttämättä tarvita, vaan levyä voidaan käyttää kiintolevyn tavoin. Mac OS (8.6 tai uudempi) tukee DVD-RAM-levyjä suoraan. Windows XP tukee DVD-RAM-levyjä suoraan vain FAT32-tiedostojärjestelmällä. Windows Vista tukee suoraan myös UDF-muotoisia levyjä. Vistaa edeltävät Windowsit on mahdollista saada tukemaan UDF-muotoa laiteajurilla. * Helppokäyttöisempi kuin muut kirjoitettavat DVD:t. * Nopea pienten tiedostojen käsittely. * Kahden kilotavun sektorikoko säästää tilaa pieniä tiedostoja käytettäessä. * Viimeistely ei ole tarpeellista. * Levyjä on saatavilla sekä suojaavan levykkeen sisässä tai ilman. * DVD-RAM-levyä voidaan lukea ja kirjoittaa samanaikaisesti. * Jotkut Tecton Darlexin kaltaiset huipputason valvontakamerat tukevat DVD-RAM-muotoa. Todisteet säilyvät 30 vuotta. * Kaksipuolisille DVD-RAM-levyille mahtuu 9,4 gigatavua tietoa. Tämä on enemmän kuin kaksikerroksisten DVD-levyjen 8,5 gigatavua. * Laitteistopohjainen kirjoitussuojaus === Haitat === * Tavallisia DVD-levyjä huonompi yhteensopivuus. * Kaksikerroslevyjä ei ole saatavilla. == Katso myös == * DVD == Lähteet == Luokka:DVD-tallennusvälineet‎
Kurt Bernard

Kurt Bernard Simpson (s. 8. elokuuta 1977, Limón, Costa Rica) on costaricalainen jalkapalloilija. Hyökkääjänä pelaava Bernard on edustanut vuodesta 2005 lähtien kotimaansa Puntarenasia. Kaudella 2005/2006 hän oli Costa Rican liigan paras maalintekijä. Bernard pelasi ensimmäisen maaottelunsa 11. helmikuuta 2006 Etelä-Koreaa vastaan. Hän oli mukana vuoden 2006 MM- kisoissa, jossa pääsi pelaamaan yhdessä ottelussa seitsemän minuuttia. Bernard on pelannut neljä maaottelua (tilanne 20. kesäkuuta 2006). http://fifaworldcup.yahoo.com/06/en/w/player/214427_BERNARD_Kurt.html == Seurat == * Juegos Nacionales de Limón * -2002 AD Limonense * 2002–2004 AD Santos de Guapilés * 2004/2005 CS Herediano * 2005- Deportivo Municipal Puntarenas FC == Lähteet == Luokka:Costaricalaiset jalkapalloilijat Luokka:Vuonna 1977 syntyneet Luokka:Elävät henkilöt
Randall Azofeifa

Randall Azofeifa Corrales (s. 30. joulukuuta 1984 San José, Costa Rica) on costaricalainen jalkapalloilija. Azofeifa on edustanut muun muassa belgialaista KAA Gentiä. Tätä ennen hän pelasi kotimaansa Deportivo Saprissassa, jossa hän voitti Costa Rican mestaruuden vuosina 2004 ja 2006 sekä CONCACAF Champions' Cupin vuonna 2005. Azofeifa pelasi ensimmäisen maaottelunsa Costa Rican A-maajoukkueessa 12. lokakuuta 2005 Guatemalaa vastaan. Vuonna 2001 hän pelasi alle 17-vuotiaiden MM-kisoissa Costa Rican joukkueessa. Azofeifa oli mukana vuoden 2006 MM-kisoissa mutta pääsi pelaamaan vain minuutin yhdessä ottelussa. Azofeifa on pelannut 20 maaottelua. == Lähteet == Luokka:Costaricalaiset jalkapalloilijat Luokka:Vuonna 1984 syntyneet Luokka:Elävät henkilöt
Munkkivuoren ala-aste

Munkkivuoren ala-aste on helsinkiläinen peruskoulu, jossa on luokat 1–6. Koulu sijaitsee Raumantiellä Munkkivuoressa. Koulu toimi Munkkivuoren kansakouluna vuodet 1961–1977. Sen nykyisenä rehtorina toimii Mirja Pere. ==Aiheesta muualla== *Munkkivuoren ala-aste Luokka:Helsingin peruskoulut Luokka:Munkkiniemi
Harold Wallace

Harold Wallace MacDonald (s. 7. syyskuuta 1975 San José) on costaricalainen jalkapalloilija. Puolustuksessa pelaava Wallace on edustanut vuodesta 2003 kotimaansa LD Alajuelensea. Alajuelensessä hän on ollut voittamassa Costa Rican mestaruutta vuosina 1996, 1997, 2000, 2001, 2002 ja 2005 sekä CONCACAF Champions' Cupia vuonna 2004. Kotimaansa lisäksi Wallace on pelannut Meksikossa Zacatepecissa ja Real San Luis Potosíssa. Wallacen ensimmäinen maaottelu oli 27. syyskuuta 1995 Jamaikaa vastaan. Hän on pelannut vuosien 2002 (kolme ottelua) ja 2006 (kaksi ottelua) MM-kisoissa. Wallace on pelannut 80 maaottelua, joissa on tehnyt yhden maalin (tilanne 20. kesäkuuta 2006).http://fifaworldcup.yahoo.com/06/en/w/player/154798_WALLACE_Harold.html == Seurat == * -1995 Deportivo Saprissa * 1995 Zacatepec * 1996–2002 LD Alajuelense * 2002/2003 Real San Luis Potosí * 2003- LD Alajuelense == Lähteet == Luokka:Costaricalaiset jalkapalloilijat Luokka:Vuonna 1975 syntyneet Luokka:Elävät henkilöt
Christa McAuliffe

Sharon Christa Corrigan McAuliffe (2. syyskuuta 1948 – 28. tammikuuta 1986) oli yhdysvaltalainen opettaja, joka valittiin yli 11 000 hakijan joukosta Challengerin sukkulalennolle (STS-51-L). Hänen piti olla ensimmäinen siviili ja ammattinsa edustaja avaruudessa, mutta Challenger tuhoutui pian lähtönsä jälkeen 28. tammikuuta 1986. McAuliffelle myönnettiin postuumisti Yhdysvaltain kongressin myöntämä avaruuden kunniamerkki (Congressional Space Medal of Honor). Monet koulut nimesivät oppilaitoksensa uudelleen kunnioittaakseen McAuliffen muistoa. == Varhainen elämä == Sharon Christa Corrigan syntyi 2. syyskuuta 1948 Bostonissa Massachusettsissa Edward Christopher Corriganille ja tämän libanonilaissyntyiselle vaimolleen Grace Mary Corriganille, joka on historioitsija Philip Khuri Hittin veljentytär. McAuliffella oli myös englantilaisia, irlantilaisia, saksalaisia ja intiaaniperäisiä sukujuuria. Jo nuorena, ensimmäisen kuulennon aikoihin, McAuliffe haaveili matkasta avaruuteen. Hän valmistui Marian High Schoolista vuonna 1966, jossa hän tutustui tulevaan aviomieheensä Steve McAuliffeen, jonka kanssa hän meni naimisiin vuonna 1970. He saivat kaksi lasta. == Koulutus ja ura == Lukiosta valmistumisensa jälkeen hän muutti tuoreen aviomiehensä kanssa Washingtoniin. Aluksi McAuliffe opetti Washingtonin alueen eri yläasteilla erikoistuen muun muassa Yhdysvaltain historiaan, lakiin ja talouteen. Toimiessaan opettajana eri kouluilla kahdeksan vuoden ajan McAuliffe opiskeli samaan aikaan Bowien yliopistossa Marylandissa. Suoritettuaan filosofian maisterin tutkintonsa vuonna 1978 hän muutti perheensä kanssa Concordiin New Hampshiressä. McAuliffe sai viran Concordin lukiosta vuonna 1982 opettaen muun muassa kulttuuria, taloutta ja naistutkimusta. McAuliffe oli erittäin pidetty opettaja. Vuonna 1984 hän sai tietää, että Yhdysvaltain avaruushallinto NASA aikoi lähettää opettajan avaruuteen lähivuosina. NASA:n tavoitteena oli löytää lahjakas opettaja, joka kommunikoisi opiskelijoiden kanssa avaruudesta käsin. == Opettaja avaruudessa -ohjelma == McAuliffe valittiin avaruusohjelmaan 19. heinäkuuta 1985. Hänen tehtävänään avaruuslennolla olisi ollut lastiruumaspesialistina toimiminen. McAuliffen varahenkilöksi nimettiin toinen opettaja, Kaliforniasta kotoisin oleva Barbara Morgan, josta tuli myöhemmin astronautti. Morganista tuli ensimmäinen opettaja-astronautti, joka pääsi avaruuteen STS-118-tehtävän myötä elokuussa 2007. Näin hän saattoi loppuun McAuliffen kesken jääneen tehtävän. Molemmat harjoittelivat tulevaa tehtävää varten vuoden ajan. McAuliffe esiintyi julkisuudessa tiuhaan muun muassa erinäisissä keskusteluohjelmissa ja hänestä tuli heti tiedotusvälineiden lemmikki. == Lähteet == ==Aiheesta muualla== * Elämäkerta NASA:n sivuilla * Christan avaruuskeskus Luokka:Yhdysvaltalaiset avaruuslentäjät Luokka:Yhdysvaltalaiset opettajat Luokka:Lento-onnettomuudessa kuolleet Luokka:Vuonna 1948 syntyneet Luokka:Vuonna 1986 kuolleet Luokka:Amerikanlibanonilaiset
Monitoimikone

Monitoimikone on keittiön kone, joka koostuu erilaisista liitettävistä osista, joilla koneen käyttötapaa voidaan vaihtaa. Monitoimikone sisältää yleensä kiinteän kulhon ja vaihdettavia teriä. Erilaisilla terillä monitoimikone toimii esimerkiksi vatkaimena, silppurina, raastimena tai sekoittimena. Jotkut monitoimikoneet ovat johdottomia, joten niitä voidaan kuljettaa mukana retkeiltäessä tai matkustettaessa ja niitä voidaan käyttää useanlaisissa paikoissa. Monitoimikoneet ovat yleensä edullisempia kuin yleiskoneet. == Lähteet == Luokka:Keittiökoneet
Amy Nuttall

Amy Nuttall (s. 7. kesäkuuta 1982 Bolton, Lancashire) on englantilainen näyttelijä. Hän näytteli vuodesta 2000 vuoteen 2005 Chloe Atkinsonia saippuasarjassa Emmerdale. Hän on myös esiintynyt nuorten oopperassa 16 vuoden ikäisenä. Hotel Babylon -televisiosarjassa hän näytteli Melanie Hughesia. Hänet on nähty myös televisiosarjassa Downton Abbey, jossa hän näytteli Ethel Parksia. Hän oli mukana sarjan toisella ja kolmannella kaudella. Amy Nuttall on myös laulaja. Hän julkaisi vuonna 2005 albumin nimeltä Best Days. == Lähteet == Luokka:Englantilaiset näyttelijät Luokka:Englantilaiset laulajat Luokka:Vuonna 1982 syntyneet Luokka:Elävät henkilöt
Machine Men

Machine Men oli suomalainen heavy metal -yhtye. Se perustettiin Suolahdessa syksyllä 1998. Yhtye aloitti soittamalla Iron Maidenin kappaleita. Machine Menilla oli levytyssopimus Century Media Recordsin kanssa. Se julkaisi kolme studioalbumia, joista viimeisin julkaistiin Suomessa 14. helmikuuta 2007, muualla maailmassa myöhemmin helmikuun aikana. Yhtye julkaisi helmikuussa 2011 kotisivuillaan tiedotteen bändin toiminnan lopettamisesta kahden vuoden hiljaiselon jälkeen. == Jäsenet == * Toni "Antony" Parviainen – laulu * J-V Hintikka – kitara * Jani Noronen – kitara * Eero Vehniäinen – bassokitara * Jarno Parantainen – rummut == Diskografia == ;Albumit * * * * ;Singlet * ”Falling” (2005) * ”No Talk Without the Giant” (2007) == Lähteet == == Aiheesta muualla == * Viralliset sivut * * Fan Club * * Luokka:Suomalaiset metalliyhtyeet Luokka:Suomalaiset power metal -yhtyeet
Compaq

Compaq oli yhdysvaltalainen tietokoneita valmistava yritys, joka on nykyään osa Hewlett-Packardia. Compaq oli ensimmäisiä IBM PC -yhteensopivia tietokoneita valmistavia yrityksiä.The Compaq Portable was the first 100% compatible IBM computer clone..., oldcomputers.net Compaqin perusti vuonna 1982 kolme entistä Texas Instrumentsin työntekijää. Marraskuussa 1982 yritys julkaisi ensimmäisen tuotteensa, PC-yhteensopivan henkilökohtaisen Compaq Portable -tietokoneen. Tietokoneessa oli Microsoftilta lisensoitu PC DOS ja Compaqin takaisinmallinnustekniikalla luoma PC-yhteensopiva BIOS. Vuonna 1986 Compaq julkaisi Deskpro 386 -tietokoneen, joka ensimmäisenä hyödynsi Intel 80386 -suoritinta ja oli hetkellisesti nopein IBM PC -yhteensopiva tietokone. Vuonna 1997 Compaq osti Tandem Computersin. Vuonna 1998 Compaq ilmoitti ostavansa Digital Equipment Corporationin. Vuonna 2002 Hewlett-Packard osti Compaqin. Compaq oli tuolloin yksi maailman suurimmista tietokoneiden valmistajista. Fuusion jälkeen valmistetuista tietokoneista on käytetty toisinaan nimeä HP Compaq. HP:n ja Compaqin yhdistymistä on kutsuttu kaikkien aikojen huonoimmaksi yritysfuusioksi. ==Lähteet== == Aiheesta muualla == * Yrityksen verkkosivu Luokka:Laitteistovalmistajat Luokka:Yhdysvaltalaiset elektroniikkayhtiöt Luokka:Entiset yhdysvaltalaiset yritykset Luokka:Hewlett- Packard Luokka:Tietotekniikan tuotemerkit
Paavali (täsmennyssivu)

Paavali tarkoittaa seuraavia: * Paavali, suomalainen miehen etunimi * Paavali, apostoli * Paavali, alk. Georgij Aleksandrovitš Gusev,, myöh. Yrjö Olmari, Suomen ortodoksisen kirkon arkkipiispa 1960–1987 * Paavali I, Venäjän keisari 1796–1801 * Ristin Paavali, alk. Paolo Francesco Danei (1694–1775), italialainen pyhimys, pappi ja näkijä, passionistisääntökunnan perustaja * Paaveja: ** Paavali I (757–767) ** Paavali II (1464–1471) ** Paavali III (1534–1549) ** Paavali IV (1555–1559) ** Paavali V (1605–1621) ** Paavali VI (1963–1978) Nimen osana: * Johannes Paavali I (1978) * Johannes Paavali II (1978–2005) Luokka:Luettelot henkilöistä eo:Bono nl:Paulus
Lucius

Lucius on erityisesti antiikin Roomassa suosittu praenomen, jota ovat kantaneet muun muassa monet paavit ja kuninkaat. ==Lucius-nimisiä henkilöitä== ===Paaveja=== * Lucius I, paavi 253–254 * Lucius II, Gherardo Caccianemici dal Orso, paavi 1144–1145 * Lucius III, Ubaldo Allucingoli, paavi 1181–1185 === Rooman keisareita === * Lucius Verus, keisari 161–169 * Lucius Aelius Aurelius Commodus, Commodus, keisari 180–192 * Lucius Septimius Severus, Septimius Severus, keisari 193–211 * Lucius Domitius Aurelianus, Aurelianus, keisari 270–275 ===Muita antiikin Rooman Lucius-nimisiä=== * Apuleius (oik. Lucius Apuleius), retoriikan opettaja ja kirjailija * Catilina (oik. Lucius Sergius Catilina), poliitikko * Cincinnatus (oik. Lucius Quinctius Cincinnatus), diktaattori * Livius Andronicus (oik. Lucius Livius Andronicus), runoilija * Lucius Accius, runoilija * Lucius Aelius, senaattori * Lucius Aemilius Paullus, sotapäällikkö * Lucius Aemilius Paullus Macedonicus, sotapäällikkö ja valtiomies * Lucius Anicius Gallus, sotilas, poliitikko ja preetori * Lucius Annaeus Cornutus, filosofi * Lucius Antonius, poliitikko ja sotilas * Lucius Artorius Castus, sotilas, mahdollinen legendaarisen kuningas Arthurin esikuva * Lucius Aurelius Cotta, poliitikko ja sotilas, Julius Caesarn eno * Lucius Caesar, keisari Augustuksen tyttärenpoika * Lucius Caesennius Paetus, sotilas, poliitikko ja konsuli * Lucius Calpurnius Piso Caesoninus, poliitikko * Lucius Calpurnius Piso Frugi Licinianus, poliitikko * Lucius Cornelius Cinna, kansanpuolueen johtaja * Lucius Domitius Ahenobarbus (vuoden 54 eaa. konsuli) * Lucius Domitius Ahenobarbus (vuoden 16 eaa. konsuli) * Lucius Domitius Alexander, sotilas * Lucius Julius Caesar (konsuli 90 eaa.) * Lucius Junius Brutus, toinen Rooman tasavallan varhaisimmista konsuleista * Lucius Licinius Lucullus (vuoden 151 eaa. konsuli) * Lucius Marcius Philippus, konsuli * Lucius Munatius Plancus, konsuli ja kensori * Lucius Postumius Albinus (vuoden 173 eaa. konsuli), * Lucius Salvius Otho, poliitikko * Lucius Tarquinius Collatinus, toinen Rooman tasavallan varhaisimmista konsuleista * Lucius Tarquinius Priscus, kuningas * Lucius Tarquinius Superbus, kuningas * Sejanus (oik. Lucius Aelius Seianus), sotilas * Seneca (oik. Lucius Annaeus Seneca), valtiomies, kirjailija, filosofi ja konsuli * Sulla (oik. Lucius Cornelius Sulla Felix), sotapäällikkö ja diktaattori ===Muita Lucius-nimisiä=== * Lucius D. Clay, yhdysvaltalainen kenraali * Lucius Shepard, yhdysvaltalainen kirjailija ja toimittaja * Lucius Iwejuru Ugorji, nigerialainen katolinen piispa * Theo Lucius, alankomaalainen jalkapalloilija === Kuvitteellisia henkilöitä === * Lucius (videopeli), Shiver Games (2012) http://lucius.shivergames.com/ * Lucius Malfoy, Harry Potter-kirjasarjan henkilö, kuolonsyöjä ==Muita merkityksiä== * Esox lucius, Hauen latinankielinen nimi == Lähteet ==
Huonokuuloisuus

Huonokuuloisuus on kuuroutta lievempi kuuloelimen vamma. Alenema johtuu yleensä korvan rakenteellisesta tai hermostollisesta viasta ulkokorvassa, sisäkorvassa tai välikorvassa. Huonokuuloisille on apuvälineitä, joilla parannetaan kommunikaatiokykyä, muun muassa kuulolaitteet ja induktiosilmukat. Huonokuuloiset käyttävät kommunikoinnissa enimmäkseen puhetta. Vaikeasti huonokuuloiset saattavat käyttää apunaan myös viittomakieltä tai tukiviittomia. Kuulovamman vaikeusasteluokitus kuulokynnysten keskiarvon perusteella EU:n asiantuntijatyöryhmän (1996) mukaan: * Lievä kuulovamma 20–40 desibeliä (dB) * Keskivaikea kuulovamma 40–70 dB * Vaikea kuulovamma 70–95 dB * Erittäin vaikea kuulovamma 95 dB tai enemmän. Kuulovammojen asteen luokituksessa käytetään usein puheäänialueelta (500, 1 000, 2 000 ja 4 000 kHz) mitattujen kuulokynnysten keskiarvoa paremmin kuulevassa korvassa. Mikäli tämä keskiarvo on alle 20 dB, katsotaan kuulon olevan normaali. Ikääntymisestä johtuvaa kuulonalenemaa kutsutaan presbyakuusiksi. == Katso myös == * Kuulo * Ääni Luokka:Korvataudit Luokka:Kuulovammaisuus
Pius

Pius, "hurskasta" merkitsevä latinan sana, on ollut seuraavien kahdentoista paavin nimi: * Pyhä Pius I, paavi 142–155 * Pius II, paavi 1458–1464 * Pius III, paavi 1503 * Pius IV, paavi 1559–1565 * Pyhä Pius V, paavi 1566–1572 * Pius VI, paavi 1775–1799 * Pius VII, paavi 1800–1823 * Pius VIII, paavi 1829–1830 * Pius IX, paavi 1846–1878 * Pyhä Pius X, paavi 1903–1914 * Pius XI, paavi 1922–1938 * Pius XII, paavi 1939–1958. Lisäksi Pius on muun muassa seuraavien henkilöiden sukunimi: * Märt Pius (s. 1989), virolainen näyttelijä * Priit Pius (s. 1989), virolainen näyttelijä, Märt Piuksen kaksoisveli.
Innocentius

Innocentius on ollut kolmentoista paavin nimenä: * Innocentus I, paavi 401-417 * Innocentius II, paavi 1130-1143 * Innocentius III, paavi 1198-1216 * Innocentius IV, paavi 1243-1254 * Innocentus V, paavi 1276 * Innocentius VI, paavi 1352-1362 * Innocentius VII, paavi 1404-1406 * Innocentius VIII, paavi 1484-1492 * Innocentius IX, paavi 1591 * Innocentius X, paavi 1644-1655 * Innocentus XI, paavi 1676-1689 * Innocentius XII, paavi 1691-1700 * Innocentius XIII, paavi 1721-1724 de:Innozenz
Urbanus

Urbanus on latinalainen etunimi, joka tarkoittaa kaupunkilaista. Urbanus on ollut kahdeksan paavin nimenä: * Urbanus I (paavina 222–230) * Urbanus II (1088–1099) * Urbanus III (1185–1187) * Urbanus IV (1261–1264) * Urbanus V (1362–1370) * Urbanus VI (1378–1389) * Urbanus VII (1590) * Urbanus VIII (1623–1644) Urbanus on ollut käytössä myös suomalaisena miehen nimenä: * Urbanus Koistinen (1854–1939), tehtailija, käsityöläinen ja valtiopäivämies
Gekkoliskot

Gekkoliskot (Gekkonidae) on gekkomaisiin liskoihin kuuluva suomumatelijaheimo. Siihen kuuluu yli tuhat lajia, jotka jaetaan 60 sukuun. Gekkoja esiintyy lämpimillä alueilla eri puolilla maailmaa. Ne poikkeavat muista liskoista ääntelynsä takia; ne kommunikoivat lajitoveriensa kanssa visertävillä äänillä. Monilla gekoilla on sormissaan mikroskooppiset tartuntakarvat, joten ne pystyvät kiipeämään esimerkiksi ikkunaa pitkin. Useimmilla gekkolajeilla on ruskeanvihreä, kumimainen iho. Iho muistuttaa hieman kukkamaista kuviota. Joitakin gekkolajeja pidetään lemmikkieläiminä. == Suvut == * Afroedura * Afrogecko * Agamura * Ailuronyx * Alsophylax * Altiphylax * Ancylodactylus * Bauerius * Blaesodactylus * Bunopus * Calodactylodes * Chondrodactylus * Christinus * Cnemaspis * Crossobamon * Cryptactites * Cyrtodactylus * Cyrtopodion * Dixonius * Dravidogecko * Ebenavia * Elasmodactylus * Geckolepis * Gehyra * Gekko * Goggia * Hemidactylus * Hemiphyllodactylus * Heteronotia * Homopholis * Kolekanos * Lakigecko * Lepidodactylus * Luperosaurus * Lygodactylus * Matoatoa * Mediodactylus * Microgecko * Nactus * Narudasia * Pachydactylus * Paragehyra * Paroedura * Parsigecko * Perochirus * Päivägekot (Phelsuma) * Pseudoceramodactylus * Pseudogekko * Ptenopus * Ramigekko * Rhinogekko * Rhoptropella * Rhoptropus * Stenodactylus * Tenuidactylus * Trachydactylus * Trigonodactylus * Tropiocolotes * Urocotyledon * Uroplatus == Lähteet == * Luokka:Seulonnan keskeiset artikkelit
Carlos Hernández

Carlos Hernández Valverde (s. 9. huhtikuuta 1982, Goicoechea, Costa Rica) on costaricalainen jalkapalloilija, joka on pelannut vuodesta 2017 lähtien costaricalaisessa Puntarenas F.C. -joukkueessahttps://amprensa.com/2017/12/carlos-hernandez-jugara-segunda- division-puntarenas-fc/. Pelipaikaltaan hän on keskikenttäpelaaja. Alajuelensessa hän on ollut voittamassa Costa Rican mestaruutta 2002, 2003 ja 2005 sekä CONCACAF Champions' Cupia vuonna 2004. Hernández pelasi alle 20-vuotiaiden MM-kisoissa vuonna 2001 ja oli Costa Rican olympiajoukkueessa Ateenassa vuonna 2004. Ensimmäisen maaottelunsa hän pelasi 8. heinäkuuta 2004 Paraguayta vastaan. Vuoden 2006 MM-kisoissa Carlos Hernández pelasi kahdessa ottelussa yhteensä 44 minuuttia. Hän oli kesään 2020 mennessä pelannut 19 maaottelua, joissa hän oli tehnyt yhteensä seitsemän maalia.https://www.national-football- teams.com/player/8194/Carlos_Hernandez.html == Lähteet == Luokka:Costaricalaiset jalkapalloilijat Luokka:Vuonna 1982 syntyneet Luokka:Elävät henkilöt
GLUT

GLUT (OpenGL Utility Toolkit) ohjelmointirajapinta, jonka avulla OpenGL- rajapintaa käyttävä ohjelma voidaan tehdä alustariippumattomalla tavalla, jolloin ohjelma voidaan kääntää ja ajaa useilla eri käyttöjärjestelmillä. OpenGL itse on laitteistoriippumaton, mutta esimerkiksi ikkunoinnin luominen ja käyttäjän syötteiden käsittely vaihtelee käyttöjärjestelmien mukaan, johon GLUT toimii apukeinona. Yleensä sama GLUT-ohjelma toimii vähäisin muutoksin muun muassa Linuxilla, Mac OS X:llä ja Windowsilla. GLUT:in loi silloin Silicon Graphicissa työskennellyt Mark J. Kilgard. Alkuperäisen GLUT:in päivittäminen lopetettiin 2000-luvun taitteessa. GLUT:ista on tehty avoimen lähdekoodin päivitetympiä toteutuksia, kuten Freeglut. GLUT:in tekijänoikeus on Kilgardilla. GLUT-rajapinnassa käytetty tekijänoikeusilmoitus: /* Copyright (c) Mark J. Kilgard, 1996. */ /* This program is freely distributable without licensing fees and is provided without guarantee or warrantee expressed or implied. This program is -not- in the public domain. */ Yksinkertainen esimerkkiohjelma C-kielellä, joka piirtää värillisen kolmion. == Ominaisuudet == GLUT:in tuetut järjestelmät: * Windows * X Window System (X11) * MacOS * OS/2 GLUT pääominaisuudet: * Useiden ikkunoiden avaus / kokoruutu. * Erilaisten käyttäjäsyötteiden hallinta: näppäimistö, hiiri, joystick yms. * Ajastimet ja ”idle”-rutiini. * Yksinkertaiset pop-up-valikot. * Muutaman valmiin geometrisen muodon piirtorutiinit (esimerkiksi pallo, sylinteri jne.). == Katso myös == * OpenGL * GLFW GL FrameWork * SDL Simple Direct Media Layer == Lähteet == == Aiheesta muualla == * glut GitHub- palvelussa * Glut * OpenGL * PyOpenGL Glut Luokka:Ohjelmakirjastot
Islaja

Islaja (oik. Merja Kokkonen) (s. 1979) on helsinkiläinen laulaja ja lauluntekijä. Vuonna 2014 hän asui Berliinissä. Kokkonen on myös kokeellisten ja psykedeelisten folkyhtyeiden Avarus, Kemialliset Ystävät ja trio Hertta Lussu Ässän jäsen. Islajan musiikki on intiimiä ja omintakeista. Levyillään Islaja soittaa itse lähes kaikki soittimet. Teksteissä on myyttisiä, unenomaisia aiheita ja toistuvia kuvia ja ideoita. Islajan levy-yhtiö on Fonal Records. Vuonna 2014 Berliinissä valmistuneella SUU-albumilla laulukieli on vaihtunut englanniksi, indie-folk elektroksi ja levymerkki Monika Enterpriseksi. == Diskografia == === Albumit === * Meritie (2004) * Palaa Aurinkoon (2005) * Ulual yyy (2007) * Blaze Mountain Recordings (2008) * Keraaminen Pää (2010) * SUU (2014) * Tarrantulla (2017) * Angel Tape (2023) === Vierailut === * Ville Leinonen: Majakanvartijan uni (2010) == Kuvat == File:Islaja.jpg|Islaja, 2006 File:Islaja2.jpg|Islaja, 2006 ==Lähteet== == Aiheesta muualla == * Albumit * Islajan kotisivut Luokka:Suomalaiset laulajat Luokka:Suomalaiset sanoittajat Luokka:Vuonna 1979 syntyneet Luokka:Elävät henkilöt
Helsinki–Tallinna Race

Helsinki–Tallinna Race on Suomen suurin avomeripurjehduskilpailu, joka purjehditaan vuosittain elokuun puolivälissä Helsingistä Tallinnaan. Kilpailu purjehditaan yöpurjehduksena, joten kilpailijoilta vaaditaan taitoja erityisesti pimeässä ja usein kevyessä tuulessa purjehtimisesta. Veneet jaetaan nykyisin 10 eri luokkaan: Business LYS, LYS 1, 2, 3 ja 4-6 sekä Arvio LYS, ORC Club 1, 2 ja 3, IRC. Lisäksi on laskettu yksityyppiveneille omat tulokset LYS-luokkien sisällä. == Historiaa == Koivusaaren Pursiseura järjesti Helsinki–Tallinna Racen ensimmäisen kerran vuonna 1993. == Nykyisyys == Kilpailuun osallistuu vuosittain lähes 200 venettä ja n. tuhat purjehtijaa useista eri maista. Vuonna 2007 matkaan lähti ennätykselliset 198 venettä. Kilpailun tuotosta suuri osa on jo vuodesta 1996 lahjoitettu Tallinnan lastensairaalalle. == Reitti == Lähtölinja sijaitsee Helsingin edustalla ja maali Piritan edustalla. Rata on pääpiirteissään seuraava: Helsingin kasuuni jätetään oikealle ja Tallinnan matala vasemmalle. Matkan pituus on n. 42 mpk ja ORC Club- ja IRC-luokissa n. 47 mpk. === Reittiennätykset === 2 h 44 min kilpailun yhteydessä järjestäjien kellottama aika Formula-28 katamaraanille, kipparina J-P Kiiski miehistö Chrisse Björkbom, Ville Väresmaa ja Kim Öhman. Yksirunkoisten ennätys on 100-jalkaisen SuperMaxin SWE 11000 CapGeminin hallussa: 4 h 6 min 30 s. Kipparina oli Bertil Södergren. == Aiheesta muualla == *Helsinki–Tallinna Race, kilpailun järjestäjän sivusto. Luokka:Purjehduskilpailut Luokka:Tallinnan urheilu
Damasus

Damasus on ollut seuraavien kahden paavin nimenä: * Damasus I * Damasus II.
Gelasius

Gelasius tarkoittaa seuraavia henkilöitä: * Gelasius I, paavi * Gelasius II, paavi.
Gabriel Badilla

Gabriel Badilla Segura (30. kesäkuuta 1984 San José – 20. marraskuuta 2016 Santa Ana) oli costaricalainen jalkapalloilija. Puolustuspelaaja Badilla edusti kotimaansa Deportivo Saprissaa vuodesta 2001 lähtien. Vuosina 2008–2009 hän pelasi Yhdysvalloissa New England Revolutionin joukkueessa. Badilla voitti Saprissassa useita Costa Rican mestaruuksia sekä CONCACAF Champions’ Cupin vuonna 2005. Seurajoukkueiden MM-kilpailuissa vuonna 2005 Badillan edustama Saprissa oli kolmas. Badilla oli mukana alle 17-vuotiaiden MM-kisoissa vuonna 2001. Hänen ensimmäinen maaottelunsa oli 19. kesäkuuta 2005 Kiinaa vastaan. Vuoden 2006 MM-kisoissa Badilla pelasi yhden ottelun. Hän pelasi 25 maaottelua ja teki niissä yhden maalin. Badilla kuoli 32-vuotiaana 20. marraskuuta 2016 kesken 10 kilometrin juoksukilpailun. Kuolinsyyksi epäillään sydänkohtausta. == Lähteet == Luokka:Costaricalaiset jalkapalloilijat Luokka:Vuonna 1984 syntyneet Luokka:Vuonna 2016 kuolleet
Benedictus

Benedictus (latinaa, ’siunattu’) voi tarkoittaa seuraavia: == Henkilöitä == === Paaveja === Benedictus on ollut viidentoista paavin ja (ainakin) kahden vastapaavin nimenä: * Benedictus I (paavina 575–579) * Benedictus II (684–685) * Benedictus III (855–858) * Benedictus IV (900–903) * Benedictus V (964) * Benedictus VI (973–974) * Benedictus VII (974–983) * Benedictus VIII (1012–1024) * Benedictus IX (1032–1044, 1045 ja 1047–1048) * Benedictus XI (1303–1304) * Benedictus XII (1334–1342) * Benedictus XIII (1724–1730) * Benedictus XIV (1740–1758) * Benedictus XV (1914–1922) * Benedictus XVI (2005–2013) === Vastapaavit === * Benedictus X (vastapaavi) * Benedictus XIII, suuren skisman aikainen vastapaavi 1394–1417 === Muita henkilöitä === * Benedictus Appenzeller (n. 1480–1558), flaamilainen säveltäjä * Benedictus Granroth (k. 1615), suomalainen pappi ja lintutieteilijä * Benedictus Nursialainen (480–543), italialainen munkki ja pyhimys, läntisen luostarilaitoksen isä * Benedictus Olai, (1524–1582), Ruotsin ensimmäinen lääketieteen tohtori ja lääkärikirjan julkaisija * Benedictus de Spinoza, Baruch Spinoza (1632–1677), alankomaalainen filosofi * Benedictus Gotthelf Teubner (1784–1856), saksalainen kirjankustantaja, Bibliotheca Teubneriana -kirjasarjan julkaisija == Muita merkityksiä == * Benedictus, messuun kuuluvan Sanctus-hymnin loppuosa (Benedictus qui venit in nomine Domini, "Siunattu olkoon hän joka tulee Herran nimeen") * Benedictus, Sakariaan kiitosvirsi (Benedictus Dominus Deus Israel, "Kiitetty olkoon Herra, Israelin Jumala") de:Benedictus pl:Benedictus
Klemens

Klemens tai Clemens on latinalaisperäinen miehen etunimi. Nimi johtuu latinan sanasta Clemens, joka merkitsee lempeää, jalomielistä. Nimi on ollut muun muassa 14 paavilla, joista huomattavin, Pyhä Klemens I, on samalla myös yksi apostolisina isinä tunnetuista varhaiskristillisistä kirjailijoista. Muodossa Clemens nimi on nykyisinkin käytössä muun muassa Saksassa, muodossa Klemens myös Ruotsissa, Tanskassa ja Puolassa. Clemens esiintyy myös sukunimenä. Suomessa nimi Klemens on Digi- ja väestötietoviraston tietojen mukaan annettu vuoden 2019 loppuun mennessä alle sadalle henkilölle. Nimestä on Suomessa käytössä myös mukaelma Klemetti, mutta sekin on jäänyt harvinaiseksi. Klemensillä sen enempää kuin Klemetilläkään ei nykyisin ole suomen- eikä ruotsinkielisessä kalenterissa nimipäivää, mutta vuoteen 1907 saakka Klemensin nimipäivä oli 23. marraskuuta, paavi Klemens I:n muistopäivänä.. Myöhemmin sama päivä oli vuoteen 1994 saakka Klemetin nimipäivä. == Tunnettuja Klemensejä ja Clemensejä == === Klemens-nimiset paavit === * Klemens I, paavina 92–99 * Klemens II, Sudiger Bambergilainen, paavina 1046–1047 * Klemens III, Paulino Scolari (1130–1191), paavina 1187–1191 * Klemens IV, Gui Faucol le Gros (1190–1268), paavina 1265–1268 * Klemens V, Bertnand de Gouth (1264–1314), paavina 1305–1314 * Klemens VI, Pierre Roger (1291–1352), paavina 1342–1352 * Klemens VII, Giulio de' Medici (1477–1534), paavina 1523–1534 * Klemens VII, Robert de Genève (1342–1394), suuren skisman aikainen vastapaavi 1378–1394 * Klemens VIII, Ippolito Aldobrandini 1536–1605), 1592–1605 * Klemens IX, Giulio Rospigliosi (1600–1669), paavina 1667–1669 * Klemens X, Emilio Bonaventura Altieri (1590–1676), paavina 1670–1676 * Klemens XI, Giovanni Francesco Albani (1649–1721), 1700–1721 * Klemens XII, Lorenzo Corsini (1652–1740), paavina 1730–1740 * Klemens XIII Carlo della Torre Rezzonico (1693–1679), paavina, 1758–1769 * Klemens XIV, Giovanni Ganganelli (1705–1774), paavina 1769–1774 === Muita === * Clemens Aigner (s. 1993), itävaätalainen mäkihyppääjä * Klemens Aleksandrialainen, Titus Flavius Clemens (n. 150–216), kreikkalais-egyptiläinen kirkkoisä * Clemens Brentano (1778–1842), saksalainen kirjailija * Clemens Fritz (s. 1980), saksalainen jalkapalloilija * Clemens von Galen, "Münsterin leijona" (1878–1953), saksalainen autuaaksi julistettu katolinen piispa * Klemens Maria Hofbauer (1751–1820), määriläinen pappi, redemptori, saarnaaja ja pyhimys * Klemens Junoza, Szaniawski (1849–1898), puolalainen kirjailija * Clemens Krauss (1893–1954), itävaltalainen kapellimestari * Klemens von Metternich (1773–1859), itävaltalainen poliitikko, ministeri ja valtiokansleri * Klemens Muranka (s. 1994), puolalainen mäkihyppääjä * Clemens non Papa (n. 1510–1555/1556), flaamilainen säveltäjä * Clemens von Pirquet (1874–1929), itävaltalainen bakteriologi, immunologi ja lastenlääkäri * Clemens Schmid (s. 1990), itävaltalainen moottoriurheilija * Klemens Johan Gabriel Sirelius (1818–1888), Suomen Lähetysseuran ensimmäinen lähetysjohtaja * Clemens Unterweger (s. 1992), itävaltalainen jääkiekkoilija * Clemens Wilmenrod (1906–1967), saksalainen tv-kokki == Lähteet == Luokka:Etunimet
Clement

Clement tai Clément voi tarkoittaa seuraavia: == Sukunimenä == * Aeron Clement (1936–1989), yhdysvaltalainen kirjailija * Arnaud Clément (s. 1977), ranskalainen tennispelaaja * Aurore Clément (s. 1945), ranskalainen näyttelijä * Bill Clement (s. 1950), yhdysvaltalainen jääkiekkoilija * Catherine Clément (s. 1939), ranskalainen filosofi ja kirjailija * Dick Clement (s. 1937), brittiläinen käsikirjoittaja ja ohjaaja * Gunnar Clément (1906–1982), suomalainen kuvataiteilija, heraldikko ja kirjailija * Hal Clement (1922–2003), yhdysvaltalainen tieteiskirjailija * Jack Clement (s. 1931), yhdysvaltalainen country-laulaja, lauluntekijä ja musiikkituottaja * Jacques Clément (1567–1589), ranskalainen dominikaani, kuningas Henrik III:n murhaaja * Jemaine Clement (s. 1974), uusiseelantilainen koomikko, näyttelijä ja muusikko * Jennifer Clement (s. 1960), yhdysvaltalainen kirjailija ja toimittaja * Kerron Clement (s. 1985), yhdysvaltalainen aitajuoksija * Nicolas Clément (1779–1841), ranskalainen kemisti ja fyysikko * Paul Clement (s. 1972), englantilainen jalkapallovalmentaja * Paulo Julio Clement (1964–2016), brasilialainen urheiluselostaja ja -toimittaja * Philippe Clement (s. 1974), belgialainen jalkapalloilija ja valmentaja * René Clément (1913–1996), ranskalainen elokuvaohjaaja ja -käsikirjoittaja * Stef Clement (s. 1982), alankomaalainen maantiepyöräilijä == Etunimenä == * Clément Ader (1841–1925), ranskalainen insinööri ja keksijä * Clement Attlee (1883–1967), Ison- Britannian pääministeri 1945–1951 * Clement Cazalet (1869–1950), brittiläinen tennispelaaja * Clement Comer Clay (1789–1866), yhdysvaltalainen demokraattipoliitikko, Alabaman kuvernööri * Clement Deykin (1877–1969), brittiläinen rugbypelaaja * Clément Duhour (1911–1983), ranskalainen yleisurheilija, elokuvatuottaja ja näyttelijä * Clément Dupont (1899–1993), ranskalainen rugby union -pelaaja * Clement Fecteau (1933–2017), kanadalainen katolinen piispa * Clement Freud (1924–2009), brittiläinen Liberaalipuolueen poliitikko * Clement Greenberg (1909–1994), yhdysvaltalainen taidekriitikko * Clément Grenier (s. 1991), ranskalainen jalkapalloilija * Clément Janequin (1485–1558), ranskalainen säveltäjä * Clément Lenglet (s. 1995), ranskalainen jalkapalloilija * Clément Lhotellerie (s. 1986), ranskalainen maantiepyöräilijä * Clément Noël (s. 1997), ranskalainen alppihiihtäjä * Clément Parisse (s. 1993), ranskalainen maastohiihtäjä * Clement Smoot (1884–1963), yhdysvaltalainen golfaaja * Clement Tirkey (s. 1947), intialainen katolinen piispa * Clément Turpin (s. 1982), ranskalainen jalkapalloerotuomari * Clement Calhoun Young (1869–1947), yhdysvaltalainen republikaanipoliitikko == Katso myös == * Klemens * Klemetti
Pointteri

Pointteri () on englantilainen keskikokoinen seisova kanakoira. Tieteelliseksi nimeksi on aikoinaan esitetty Canis avicularisHamilton Smith, Charles. The Naturalist’s Library: Vol. XIX, Mammalia: Dogs, Vol. II, s. 195. Chatto & Windus: Piccadilly.. == Ulkonäkö == Pointteri on helppo tunnistaa. Runko on sulavalinjainen, hieman vinttikoiramainen. Karva on lyhyt ja kiiltävä. Rodun säkäkorkeus on nartuilla 61–66 cm ja uroksilla 64–69 cm. Koirassa ei ole juurikaan ylimääräistä rasvaa, ja siksi se vaikuttaa jopa luisevalta. Sen liikkeet ovat sulavat ja urheilijamaiset. Tärkeä tunnistusmerkki rodulla on pää. Kuonon profiili on ihanteellisesti kovera, suora kuono on hyväksyttävä. Kirsu on koiran väristä riippuen joko musta (mustilla, musta/valkoisilla, oransseilla ja oranssi/valkoisilla) tai luonnonvärinen eli punertavan ruskea (keltaisilla, kelta/valkoisilla, maksanruskeilla ja maksa/valkoisilla). Pointterin perusvärit ovat keltainen, oranssi, maksanruskea ja musta joko pelkästään tai valkoisen kanssa. Silmät ovat yleisimmin ruskeat. Mustakirsuisilla ne voivat olla jopa mustanruskeat, kun taas luonnonvärisen kirsun kanssa, varsinkin keltaisella ja keltavalkoisella yksilöllä ne saattavat olla lähes keltaiset. == Luonne ja käyttäytyminen == Pointteri on erittäin voimakkaasti omaan ihmiseensä leimautuva ja iloinen, sosiaalinen rotu. Aggressiivisuus ei kuulu rodun piirteisiin lainkaan; parityöskentelyyn jalostettuna koirana se on sosiaalinen ja kontaktihakuinen. Iloisuus ja leikkisyys ovat myös rodun tunnusmerkkejä. Lasten suhteen pointteri on yleensä kärsivällinen ja rauhallinen, ja tuntiessaan olonsa epämukavaksi pikemmin poistuu paikalta kuin ärtyy. Pointteri on erittäin älykäs ja sen koulutettavuus on hyvä. Rotu soveltuu metsästyksen lisäksi erittäin moneen harrastamiseen. Niitä tapaa toko- ja agilitykentillä, niiden kanssa harrastetaan koirajuoksua ja myös valjakkohiihtoa. Lenkkikaverina se on väsymätön. Se kaipaa jatkuvasti älyllisiä haasteita ja paljon liikuntaa, ja erityisesti vapaana juokseminen on rodulle suositeltavaa. Rodun käyttöominaisuudet ovat usein ulkonäköä tärkeämmät. == Alkuperä == Italialaisissa maalauksissa on esiintynyt pointterin kaltaisia koiria jo 1400-luvulla, ja se polveutuu ranskalaisista, espanjalaisista ja italialaisista lintukoirista. Rodun alkuperämaaksi on kuitenkin nimetty Iso- Britannia. ==Lähteet== == Aiheesta muualla == * Hauva . com (pdf) *Kennelliiton rotumääritelmä (pdf) *Kymen Setterit ja Pointterit ry *Ledgands Gundogs Luokka:Englantilaiset koirarodut Luokka:FCI 7 Seisovat lintukoirat Luokka:Seisojat
Marcellus

Marcellus voi tarkoittaa:: * Marcellus I, paavi * Marcellus II, paavi * Marcus Claudius Marcellus, roomalainen sotapäällikkö * Marcus Claudius Marcellus, Keisari Augustuksen siskonpoika
Anastasius

Anastasius on ollut neljän paavin nimenä: * Anastasius I * Anastasius II * Anastasius III * Anastasius IV Anastasios on kahden Bysantin keisarin nimi: *Anastasios I *Anastasios II Muita samannimisiä: * Anastasios, Albanian ortodoksisen kirkon johtaja * Anastisus Aleksandrialainen, Aleksandrian piispa
Bonifatius

Bonifatius on ollut seuraavien henkilöiden nimenä: ==Paavit== * Bonifatius I * Bonifatius II * Bonifatius III * Bonifatius IV * Bonifatius V * Bonifatius VI * (vastapaavi) Bonifatius VII * Bonifatius VIII * Bonifatius IX ==Muut== * Pyhä Bonifatius (n. 672/675-754), Saksan alueen lähetyssaarnaaja * Bonifatius (1244–1263), Savoijin kreivi
Bonifatius (lähetyssaarnaaja)

Bonifatius (n. 672/675 Crediton, Devonshire, Englanti – 754 Dokkum, Alankomaat) oli keskiajan tunnetuimpia lähetystyön tekijöitä. Hän syntyi Englannissa Winfried-nimisenä. Hän kasvoi luostariympäristössä, josta omaksui katsomuksen, jonka mukaan munkin kutsumus lunastetaan lähtemällä vieraaseen maahan lähetystyöhön. Epäonnistuneen Friisinmaan lähetysretken jälkeen Winfried vakuuttui paavin tuen tarpeellisuudesta lähetystyössä ja sai tältä vastakaikua ja uuden nimen, Bonifatius. Bonifatius teki tämän jälkeen lähetystyötä Thüringenissä, Friisinmaalla ja Hessenissä. Hänet nimitettiin piispaksi ja myöhemmin Mainzin arkkipiispaksi. Hän perusti useita luostareita ja piispanistuimia ja loi Saksan alueelle kirkollisen organisaation. Bonifatiuksen esimerkki lähetyssaarnaajana, joka oli läheisissä suhteessa paaviin ja katoliseen kirkkoon, oli tärkeä katolisen kirkon myöhemmälle lähetystyölle. Keskiajan mittaan Bonifatiukselle muodostui huomattava symboliarvo, ja häntä alettiin pitää koko Saksan apostolina. Bonifatius on Saksan, Alankomaiden, keittäjien, Saksan Fuldan hiippakunnan, Kanadan Manitoban Saint-Bonifacen arkkihiippakunnan ja räätälien suojeluspyhimys.http://www.britannica.com/eb/article-9027821/Crediton Hänen tunnuksiaan ovat kirves, kirja, korppi, miekka, kaatunut tammi, kirja ja kynä, nuija ja kettu. Piispan muistopäivää vietetään 5. kesäkuuta. Katolisessa kirkossa Bonifatiusta on muistettu seuraavanlaisella latinankielisellä kollehtarukouksella: "Orémus. Deus, qui multitúdinem populórum, beáti Bonifátii Mártyris tui atque Pontíficis zelo, ad agnitiónem tui nóminis vocáre dignátus es: concéde propítius; ut, cuius sollémnia cólimus, étiam patrocínia sentiámus. Per Dóminum nostrum Iesum Christum, Fílium tuum: qui tecum vivit et regnat in unitáte Spíritus Sancti Deus, per ómnia sǽcula sæculórum. R. Amen." ==Galleria== Tiedosto:Hess Boniface leaves England 1.jpg Tiedosto:Bonifatius Donareiche.jpg Tiedosto:Grab des Bonifatius, Krypta, Dom Fulda-6384.jpg Tiedosto:Bonifatius Fritzlar.jpg Tiedosto:Bonifatiusstatue Fulda.jpg Tiedosto:1905 boniface coin.jpg ==Lähteet== == Aiheesta muualla == Luokka:Lähetyssaarnaajat Luokka:Saksan historia Luokka:Mainzin historia Luokka:Katolisen kirkon historia Luokka:Brittiläiset pyhimykset Luokka:Keskiajan katoliset arkkipiispat Luokka:670-luvulla syntyneet Luokka:Vuonna 754 kuolleet